Dette er fortællingen om en flok brødre -
- der fra naturens side ikke var blevet tildelt de bedste kort på hånden.
Faktisk havde de ikke fået nogen kort overhovedet.
Men stadig drømte de som alle andre om alt det store, de skulle udrette.
Og også alt det mindre.
Om at overleve og med tiden selv give livet videre.
(regelmæssige biplyde)
Far, det er Gabriel.
Gabriel?
Du skal ikke bruge nogen kræfter på at tale.
Kommer Elias også?
Elias kommer senere.
Han skal være her.
(lang hyletone)
De fleste er nu søde, men nogle bliver skræmt over, at jeg er kørestolsbruger.
Jeg chattede med en forleden, som loggede af, da han så mit billede.
- Men jeg er glad for, at vi kan mødes. - Du skrev, at du er psykoterapeut.
Ja, for jeg har den her drøm, der kommer igen nat efter nat.
Jeg er i et mørkt rum, og pludselig kommer der en fugl ind til mig.
En vild fugl med kæmpestore vinger og et menneskehoved.
- Det lyder som en engel. - Der afbrød du mig.
Det vil jeg altså gerne have, at du ikke gør igen.
Undskyld. Men vil du bare mødes for at fortælle mig om dine problemer?
Hvad mener du? Nej, det er da fuldstændig vanvittigt sagt.
Tror du... Det mener du ikke alvorligt, vel?
Skulle jeg netdate psykoterapeuter for at spare 875 kr. i timen plus moms?
Det er meget krænkende.
Må jeg have lov til at fortsætte uden afbrydelser? Godt.
Jeg prøver at kramme den her fugl, men den trække sig bare væk fra mig.
Så opdager jeg, at det er min bror, og så tager fanden ved mig.
Jeg slår den og binder den, og så brækker jeg dens vinger af.
Lyden er rigtig realistisk. Som når man klipper et kyllingelår i stykker.
- Og så voldtager jeg den. - Fuglen eller din bror?
Skal du træde rundt i det? Og nu afbryder du igen.
Du er en virkelig dårlig terapeut, hvis du altid afbryder. Dit job er at lytte.
Afbryder kørestolsbrugere altid så meget?
Av...
Av, av, av...
(telefonen ringer)
- Ja, hallo. Hvem er det nu? - Det er Gabriel.
- Gabriel? Hej. - Jeg ringer fra hospitalet, Elias.
- Du bliver nødt til at komme. - Det vil jeg gerne, hvis du er der.
Har du det godt? Jeg er på date... igen.
Hun er godt nok lækker. Hun har hjul på.
Far er død, Elias.
Hov... Så, så, Elias. Så, så, så.
Så skete det. Og jeg nåede ikke engang at sige farvel.
Det gør ikke noget. Hvis du lige sætter dig ned, ikke?
Ikke, Elias? Hvis du lige sætter dig ned? Elias, slip mig.
- Slip mig nu, for helvede. - Undskyld.
Vil du ikke også være sød at vaske dine hænder?
Nåede han at sige noget?
Nej. Han efterlod os et videobånd, som vi bliver nødt til at se.
Skal vi se video sammen? Hjemme hos dig?
Sagde far, hvad det var for en film, han havde lejet?
- Kommer Tanja også? - Det har været slut i tre måneder.
Så smuttede hun også i svinget.
- Ville hun have børn? - Kan du ikke bare være stille?
Måske er det meget godt, at Tanja også har forladt dig.
Hun splittede os ad, Gabriel.
Alle dine kærester bliver hemmeligt forelskede i mig.
Når du så også fortæller dem, at du ikke kan få børn...
Det kan de altså godt se på mig, at jeg kan.
- Så kan vi da se hinanden lidt mere. - Så nu starter den.
Nej tak.
Nu er den der.
Gabriel og Elias, når I ser det her, så vil jeg være taget hjem til Gud.
Fortiden burde være en hjørnesten i ethvert menneskes liv.
I særdeleshed når man, som I, nok ikke har de store fremtidsudsigter -
- med hensyn til at skabe jer en familie.
Men faktum er, at jeg aldrig har fortalt jer sandheden -
- om jeres fortid og jeres ophav.
Jeg er ikke jeres biologiske far.
Jeres rigtige far hed Evelio Thanatos.
Og mor var heller ikke jeres biologiske mor.
Faktisk har I ikke samme mor. Elias' mor døde i fødselssengen.
Og to år senere mødte Evelio din mor, Gabriel, og du kom til verden.
Den kan ikke bare stoppe der.
Hvad så med min mor? Der må da være mere.
Vi er jo stadig brødre. Vi har stadig samme far. Ikke også, Gabriel?
Det giver jo fuldstændig mening.
Jeg har altid sagt, at vi ikke kan være brødre. Vi ligner slet ikke hinanden.
Jo, vi gør. Vi er da snydt ud af næsen på hinanden.
- Og vi har begge to brune øjne. - Du er et hoved højere end mig.
- Jeg er jo din storebror. - Du er min halvbror.
Fra nu af er vi to kun halvbrødre. Husk det.
Av...
Av, av...
Hør her engang: "Evelio Thanatos, Dansk-italiensk genetiker. "
"En af pionererne inden for stamcelleforskning. Bosat på øen Ork. "
- Lever han stadigvæk? - Ork, det er sydpå.
En del af rigsfællesskabet. 42 indbyggere per 1. marts.
- Har du tænkt dig at tage derned? - Det er vores rigtige far.
Nå? Hvorfor har han så ikke skrevet til dig, hvis han er sådan en rigtig far?
Jeg er nødt til at tage derned. Bare bliv hjemme. Så ringer jeg til dig.
- Jeg skal nok tage med. - Det behøver du ikke.
Lad os få ordnet de sidste papirer, og så skal du have den sidste bus hjem.
- Jeg vil rigtig gerne med på den tur. - Nej, Elias.
Jeg kunne ikke finde noget på min mor.
Men vores far blev ekskluderet af Videnskabernes Selskab i 1966-
- på grund af en videnskabelig disputs.
Men der tegner sig et klart billede af en meget sky familie.
Der eksisterer ingen foto af dem, og det er grundlæggende meget sympatisk.
Det er vel ikke godt, han blev ekskluderet.
Mange store tænkere er blevet udstødt af deres samtid.
Kopernikus, Tesla, Spinoza, Darwin. Jeg har jo selv kæmpet med fakultetet.
- Darwin var en taber. En jubelidiot. - Darwin var ikke nogen jubelidiot.
Jo. Han var bare heldig at få den rigtige idé.
Hvis han havde brugt 15 år på en forkert tese, var han så blevet kendt?
Det var rent held, han snublede over det med arterne.
Ligesom med Einstein og hans relativitetsteori.
- Einstein fik Nobelprisen i fysik. - Ja, i 1921.
Det tyndeste år nogensinde i fysikkens verden. De er alle fjolser.
Du kan bare ikke se det, fordi du er så godtroende.
Nu er det tid igen. Hold lige ind næste gang.
Av, av, av...
Åh...
Hej. Kan vi lige nå at komme med?
- Der er ikke plads, desværre. - Hvornår sejler den næste færge?
Vi sejler mandag og torsdag. Men du kan parkere dér og købe nogle fodbilletter.
Hvordan kan man have en så lille færge? Hvorfor er det os, der ikke skal med?
Det er da verdens dårligste argument, at hun var her først.
Min brors bil vejer 274 kilo mindre i forhold til specifikationerne.
Evelio er en legende på øen. Han bliver 100 næste år.
- Ja, ja. Og hvad med hans kone? - Det ved jeg ikke noget om.
- Han har vist haft nogle stykker. - Nogle stykker?
Jeg kender ham for helvede kun i kraft af min lægepraksis.
Men han har det fint?
Ja. De bor jo stadig oppe på det der gamle sanatorium.
- Hvor mange koner har han haft? - Han er vanvittig. Han gemmer sig...
- Det er Elias. - Dav.
Hvordan er I sådan helt præcist i familie med Evelio?
- Vi er hans sønner. - Æblet og stammen og alt det der.
Så man kan vist ikke påstå, at vi er et dårligt parti. Hvis du har nogen døtre.
Nu stikker han hovedet ud ad vinduet. Hallo, det er dig, jeg snakker til!
Her kan man da ikke bo. Her er der jo slet ikke nogen, man kan gå i seng med.
Mange tak for turen, Ingrid.
- Det er nok bedst, at du venter her. - Hvorfor det?
- Bare, så de ikke bliver forskrækkede. - Forskrækkede?
Det er gamle mennesker. Det kan blive lidt meget, hvis vi kommer samtidig.
Jeg er nødt til at låne toilettet efter alt det her... med hende.
Kan du ikke bare gøre det bag det træ der?
Så kan du også holde vagt herude. Ligesom da vi var små.
- Lover du, at du kommer og henter mig? - Ja, det lover jeg.
Kan jeg hjælpe?
- Er der noget galt? - Nej, nej, nej.
Jeg søger Evelio Thanatos. Bor han her?
Ja, men han døjer med noget infektion, så han sover lige.
- Tak, fordi du kom. - Hvad er det for en infektionssygdom?
- Trypanosomiasis. Trypanosomiasis? Det er jo alvorligt.
Er der foretaget en molekylærbiologisk test af de artsspecifikke parametre?
- Er du ovre fra hospitalet? - Nej, jeg... hvem er du?
Jeg er Gregor, hans søn. Er der noget galt i det?
Nej, nej. Overhovedet ikke. Det er bare, fordi...
Jeg er også hans søn. Tror jeg.
Jeg hedder Gabriel.
Franz!
Hvis det er hospitalet, så bed dem gå. Det kræver kommunal accept.
Franz, kom lige!
- Kort opsummering, tak. - Gabriel. Han er ikke fra hospitalet.
Men han spørger, om vi har testet fars infektion molekylærbiologisk.
- Det fik min alarmklokke til at ringe. - Lad os være i fred.
Far har det skidt. Han ligger og sover.
- Han siger også, at vi alle er brødre. - Ja. Nu skal I se.
Det... er jeres bror, Elias. Han står nede ved vejen og venter.
- Er det dig, det her? - Ja, det er mig. Der er jeg to år.
Og der er Elias fem år.
Hvordan er du så kommet til at se så godt ud der?
Kosmetisk rekonstruktionskirurgi. Jeg har fået foretaget fire operationer.
Hvorfor har vi kun fået en så, Franz?
- Fordi det fungerer fint med en. - Det er subjektivt...
Siger du, at min bror er grim? Der afbrød du. Lad være med det.
Konflikten er løst. Sejl tilbage til hospitalet. I har intet på os.
- Hvorfor har du næseblod? - Det er ikke noget. Kom, vi går.
Hvem har givet dig blodtud? Bare sig det. Jeg gør dem ikke noget.
Jeg faldt. Du skal ikke gøre noget.
- Var det ham faren, der gjorde det? - Nej, han sov.
Nu kommer der en.
Det er en BMW, tror jeg. Det er dig, der ser godt i mørke.
Han har set os.
- Hvad var det? - Det var bare en kanin.
Så var det kraftstejleme en stor kanin.
Det var sgu da dem, faster Ingrid snakkede om. Stop bilen, Ellen.
Gabriel... Gabriel!
Nej, nej, nej!
Han er død. Han er død, han er død...
Nej, der er sgu ikke sket en skid med ham. Han sidder jo op.
Velkommen til øen. Jeg hedder Flemming. Min søster gav jer et lift fra færgen.
Kom nu. I skal hilse på Ellen.
Det er omkring 40 år siden, vi sidst havde en påkørsel her på øen.
Men Ellen er stadig bange for at gå ud.
Hun er bange for at blive udsat for et voldeligt overfald. Men som jeg siger:
"Volden er sgu ikke blevet værre. Folk er bare blevet mere pylrede. "
Inden jeg blev borgmester, der sejlede jeg på Mexico.
- Er du borgmester her på øen? - Ja, på 32. år.
Hun er lækker. Er det okay, jeg napper hende, inden vi tager båden hjem?
Borgmesterdatter.
Ja, I kan gå godt ind sammen med Ellen. Jeg tjekker lige tårnet.
- Hvad er det for et tårn? - Det er et storketårn.
Øen har en stork. Den kom allerede, da min lillesøster og jeg var små.
Men så forsvandt den. Jeg lægger halm op til den, hvis nu den kommer tilbage.
Den er jo død for længst.
Så kommer dens børn eller dens børns børn. De vender altid tilbage.
Ja, Franz slår sgu hårdt. Det gør han satanedeme.
Ja, det gør alle de drenge der. Var det blishønen, du fik med?
Nej, det var vist en knopsvane.
- Godt. Ellers gik du stadig baglæns. - Bor deres mor også oppe i huset?
Jamen ingen af dem har samme mor.
Desuden er de vist døde for længst. Franz' mor er i hvert fald.
Og Gregors og Josefs mødre døde begge to i barselssengen, siger man.
Det gjorde Elias' mor også. Det er statistisk set usandsynligt.
Jamen sådan er det. De gamle her på øen kalder Evelio for'Dødens Pølse'.
Ja, humoren er sådan lidt 1:1 her på øen.
(toilettet skylles ud)
Sommerrevyen gik satme heller ikke særlig godt i sin tid.
De er sindssyge oppe på det sanatorium.
Hvis I har noget andet familie et sted, så besøg dem i stedet.
Tag væk fra øen. Den er døende. Folk, der bliver her, dør sammen med den.
Stop nu med at jage folk væk fra øen, Ellen.
Franz og drengene er mange ting. De trænger bare til en fast hånd.
Jeg hjalp dem selv som handymand, dengang Franz arbejdede i børnehaven.
Ellen var rengøringsdame oppe ved dem.
Men det stoppede hun pludselig med, fordi hende og Franz blev uvenner.
Vi blev ikke uvenner. Han gennembankede mig med en udstoppet bæver.
Jeg har stadig svært ved at tygge i højre side.
Du var sgu da selv ude om det, Ellen. Indrøm det nu bare.
Nej, Elias. Sæt dig ned og vent.
Nej, nej. Lad nu de unge mennesker.
Tag en makron mere. Her. Det er Ellen, der bager.
De er gode, hva'?
Det er bare mig.
- Hvem slog med dyr? - Det er lige meget...
Nej. Jeg kan sagtens hjælpe dig, hvis der er nogen, der slår dig med dyr.
Det er godt nok et flot værelse, du har, hva'?
- Skal jeg lave noget god mad til os? - Vil du lave mad nu?
- Ja, ja. Troede du da ikke det? - Det havde jeg ikke lige tænkt over.
Jeg har lige spist tarteletter ovre ved min faster, så...
- Hvad er det egentlig, du vil? - Ja, det kan jeg næsten ikke svare på.
De går godt nok til den, hvad?
Ej, du må altså undskylde min bror. Gjorde han dig noget?
Nej. Jeg tror bare, at jeg har fået for meget at spise.
Du har noget kokosmakron siddende her.
Du har også noget siddende der.
Nå, det er bare noget asparges.
Du bager meget?
Ja, sådan når jeg har tid.
Gabriel, hold dig væk fra hende der. Hun kaster op på alle mennesker.
Gå væk fra min bror. Vi har ikke noget skiftetøj med.
- Gå væk med dig, din gris. - Nej, Elias!
Din gamle gris.
Jeg kan love dig for, hun har... Hold da op, hun har mange kageruller.
- Drømte du igen? - Ja. Det er bare det sædvanlige.
- Hvad med dig? Sover du stadig aldrig? - Nej.
Det er simpelthen så trist det her.
Der var 1754 mennesker på øen i 1938, da sanatoriet lukkede.
Nu er der kun 41 tilbage.
De har ikke engang nogen kirke længere. Den brændte ned i 1984.
Hvad ligner det også at lade sin datter spise otte tarteletter med flødefyld?
Han er en dårlig borgmester. Det er dårligt lederskab.
Det ville måske være en god idé, hvis du prøvede at tale med vores brødre.
Vil du derud igen? Til de brødre der?
Det med vores mødre giver ingen mening.
Selvfølgelig er alle sammen ikke døde i barselssengen.
Det er selvmord.
Elias er god til konflikthåndtering. Han taler deres sprog.
Jeg ved, I er derinde. Og jeg tror nok også, at I kan høre mig.
Men vi vil jer intet ondt, og jeg er ikke fra hospitalet.
Franz? Jeg er ikke sur, fordi du slog Gabriel med den der knopsvane.
Det kan vi alle komme til. Men vi er jeres brødre.
Så vi har lige så meget ret til at se vores biologiske forældre, som I har.
Gabriel har en række spørgsmål om vores mødre, som Evelio skal besvare lige nu.
Lad os opføre os som voksne mennesker og lade fornuften sejre her i aften.
Så, ja, der er 20 sekunder lige fra nu af til at få åbnet den dør.
Ellers så bliver huset omringet...
Hov, hov. Det der er jo industrielt smedejern.
Hvis jeg havde fået den gryde lige i...
- Hvad laver du? - Kan du ikke se, hvor stor gryden er?
- Nej, men du kender dem jo. - Vi kommer igen, når de er kølet af.
Elias!
Vent nu lidt. Gregor, ikke med gryden. Jeg er jo din bror.
Hallo? Kan du så høre mig?
Giv mig lige noget plads at arbejde på.
Hvad fanden var det, du slog med?
- En kagerulle. - En havelåge?
Nå, en kagerulle.
Puha. Du slås fejt, men det er fandeme godt.
Tak.
Jeg må vel hellere komme hjem til Ellen og sætte tænderne i et par rødspætter.
- Skal vi få en læge til at se på ham? - Hold nu mund. Han har ikke ondt.
- Nej, han skal bare drikke sin te. - Jeg kan ikke mærke mine ben.
Det er din ledbånd omme i ryggen, der er revet fra hinanden. Det går over.
Jeg vil gerne tale med vores far nu. Og så vil jeg køres til et hospital.
- Kan du ikke ringe til din søster? - Ingrid? Nej, det går ikke.
Nu tager vi det stille og roligt. Har Evelio ikke en gammel rullestol?
- Jo, han har da flere. - Så smid ham over i sådan en.
Farvel, Flemming.
Det er rart, at I har fundet ud af det. En familie skal holde sammen.
Og hvis I bliver boende, så skal I lige tilmelde jer folkeregisteret.
- Kør nu hjem. - Husk det med registeret. Hils Evelio.
Han er desperat for at få folk til at flytte til øen.
Geodætisk Institut sletter alle byer på landkortet med under 40 indbyggere.
- Hvad tid plejer far at vågne? - Han kan sove igennem hele dagen.
- Skal I ikke på arbejde? - Nej.
Ingrid Abott fik mig uretmæssigt fyret fra børnehaven -
- og så vil hun have os tvangsfjernet. Vi skal passe på.
- Hvad laver I? - Elias laver ikke så meget.
Jeg underviser i filosofi og evolutionspsykologi på universitetet.
- Og så er jeg også forfatter. - Hvad handler dine bøger så om?
Nu har jeg kun skrevet en, og den handler grundlæggende om -
- hvordan vi mennesker kæmper med at finde svar.
- Svar? - Ja.
Hvad enten vi søger det i filosofien, videnskaben eller hos Gud -
- så leder vi alle sammen efter svar.
Det forsøger vi alle sammen.
- Hvem forsøger hvad, siger du? - Alle forsøger at finde en mening.
- En mening med hvad? - Med det hele. Med livet, ikke?
Med hvem vi er, og hvor vi kommer fra.
- Og hvem vil det, siger du? Gud? - Gud? Nej, os mennesker. Alle sammen.
Alle os mennesker. Dig og mig.
Det virker simpelthen ikke gennemtænkt, det der.
- Skriv dog hellere en bog om ost. - Om ost?
Har I overhovedet haft nogen uddannelse? Skolegang?
Har I noget forhold til videnskaben eller filosofien eller Gud eksempelvis?
Vi havde et æsel engang. Det var sådan lidt derhenad, kan man sige.
Kom nu ud, Josef.
Har sådan et kæmpestort hus kun et toilet? Det er da dårligt bygget.
Gå væk fra døren. Du belaster vores nyskabte relation med din stædighed.
Ja, det kan jeg godt se.
- Hvad med ovenpå? - Vi må ikke gå ovenpå.
Far vil ikke forstyrres. Træd væk fra døren og afvent toiletsituationen.
Må jeg godt få noget toiletpapir? Er det ikke okay?
Tak.
Han er flot, ikke? Det er vores avlstyr, Isak den 8.
- Far har avlet ham. Han er flot, ikke? - Jo, han er fin.
Han har leveret sæd til mere end 43.000 kvier i hele Europa.
Nå, okay. Har han det? Ja, ja.
Men hvor mange gange om dagen kan han så, når det virkelig gælder, hva'?
De kommer fra fastlandet og tager fra ham én gang per måned. Det er rigeligt.
- Hvor lang tid bliver I her? - Det ved jeg ikke.
Vi kunne godt bruge lidt hjælp her. Far er virkelig ikke rask.
- 43.000, siger du det? - Ja.
Isak er noget helt specielt. Derfor er han det eneste dyr, vi ikke rører.
- Hvad mener du? - Rører man Isak, ryger man i buret.
Men vi har jo masser af høns, og det er nemmere, for Isak kan godt sparke lidt.
Vil du med ind og hilse på dem?
Kom.
De kan godt lide, hvis man nusser dem lidt under næbbet.
- Vil du ikke have en? - Næh.
Du skal ikke være bange.
Det tror jeg vist hellere ikke, jeg er.
Det gør ikke ondt på dem. Der er jo god plads.
- De er jo vant til at lægge æg. - Der sagde du noget...
Der sagde du noget for meget, hva'? Hvad er det, der er plads til?
Hvad fanden er det her? Tror du, at jeg vil sådan noget med en grim høne?
Tror du, at jeg vil sådan noget med nogle grimme høns?
Vi øver os jo bare, indtil vi møder nogle piger, ikke?
Det skulle du ikke have sagt. Fy for satan! Du er en væmmelig fyr, Gregor.
Bare tag. Det er jo Gregor selv, der har slagtet.
Kommer Evelio ikke ned og spiser?
Nej. Vi kan gemme et lår til ham.
Nej tak, jeg spiser ikke kylling om fredagen. Og om tirsdagen.
Så er det godt, der er ost senere. Hvad med dig, Josef?
- Jeg er ikke sulten. - Spis, ellers er der ikke ost senere.
- Jeg er ligeglad. - Det er nu, der er mad.
Jeg kan ikke lide det. Det smager dårligt på den her tallerken.
Gregor, må Josef ikke få hundetallerkenen?
Jeg bruger den. Han har hønen.
- Må han ikke prøve den? - Han har haft den hele ugen.
Hver aften er i servicehenseende uafhængig af den foregående.
- Og nu har jeg hundetallerkenen. - Han har altid hundetallerkenen.
Jeg spiser ikke noget så. Hønen er dårlig.
Det smager jo ens, og hønen er ikke dårlig.
Gregor, giv nu den hundetallerken til Josef. Nu må du være den store.
- Nej. - Du må godt få min. Der er en ugle på.
Jeg er jo ikke total idiot. Uglen er endnu dårligere end hønen.
Det er meget sødt, Elias, men uglen er den ultimativt dårligste.
Alle vil have hunden.
- Gregor, giv Josef hundetallerkenen. - Hvorfor skal det altid være Josef?
Josef har hundetallerkenen i aften. Færdigt arbejde.
Hvis der er mere modvilje fra din kant, så ryger du i buret.
- Nej, Elias! - Der røg dit ostebord vist, hva'?
Nej.
Hvad satan! Er du begyndt at bide igen? Væk!
- Nej! - Slip ham! Slip ham! Slip ham!
- Elias... Elias! - Gregor!
(larm)
Nej...
Elias! Elias!
99,2% af alle arter, som nogensinde har eksisteret på vores planet, er uddøde.
Massedød defineret ved, at 60-96% af alle jordens arter uddør -
- er forekommet mindst fem gange de sidste 440 millioner år.
Sidste gang var, da dinosaurerne uddøde. Der findes ingen entydig årsag.
- Ja? - Får I bog?
- Må jeg også godt være med? - Ja, selvfølgelig.
- Hvad med Gabriel? - Han har aldrig kunnet lide bog.
Han kan bedst lide at læse alene.
- Lad os gå til tolkningen, Josef. - Tak, Franz.
Kunne vi tage tilbage i tiden og lade istiden drive ind over os -
- var udfaldet nok blevet anderledes.
Arter, slægter, racer uddør ikke af en grund, men fordi det gør de bare.
Mennesker, dyr, planter. Alle er vi underlagt tilfældet.
- Tak, Josef. - Skal jeg læse en til?
- Ja. - Nej.
Jo.
(fløjten)
(højere fløjten)
Hallo?
Evelio?
Hallo?
Kommer du ikke med ned og får bog? Vi må ikke være heroppe.
- Han lyder frisk. Er han virkelig syg? - Ja. Medicinen virker opkvikkende.
- Vi må ikke forstyrre ham. - Jeg vil gerne sige hej.
Nu skal du høre, hvad jeg siger. Du skal komme med ned nu!
Vi må ikke være heroppe. Det er også ved at være sengetid.
- Elias? Så er det nu. - Hvad er nu?
- Vi skal derop og se efter. - Det må vi ikke. Han er syg.
Hold dog op. Der er jo et eller andet fuldstændig galt her. Hjælp mig nu.
Åh, hvor her lugter af ost. Hvorfor skal vi også være herinde?
Josef går i osten om natten. Så Franz bruger os som skjold.
Han må låse døren og give os et andet værelse.
Der er ikke noget andet værelse. Der bor dyrene jo.
Gabriel? Der er rigtig mange dyr her.
Hjælp mig nu lige.
(fløjten)
- Godt. Spark den ind. - Så kan de bare høre os.
- Lad os nu holde os til husreglerne. - Spark døren op. Gør det nu!
(højere fløjten)
Den var låst før.
Evelio?
(fløjten stopper)
Der kommer ikke til at mangle læsestof.
Til gengæld så lugter de her bøger helt vildt mærkeligt. Prøv og kom og lugt.
Det hele det er faglitteratur. Der er ikke én kedelig bog.
Øv. Ham får du ikke meget ud af.
Er du ked af det?
Det kan være, at vi stadig kan være heldige og finde din mor.
Gabriel, skal vi ikke bare gå ned og sove igen?
Hvordan kom du ind deroppe?
Giv mig fars bog.
Hvis du rører fars ting en gang til, så ryger du direkte i buret. Forstået?
Har de været i osten? Det er forbundet med stor usikkerhed at have dem her.
- Nej. Alt forløber fint med osten. - Hvad sker der?
Ignorer situationen, Elias. Bare sov videre.
Kom...
Der blev sagt 'kom', Josef.
Åh...
Elias?
Åh...
Out! God morgen, Gabriel. Du sov som en sten hele natten.
- Fokus på spillet, tak. - Elias, kom lige.
- Out. - Den er overhovedet ikke ude.
Jeg står tættest på, så jeg kalder den. Serven skifter.
- Er den out, når den ligger der? - Den er hoppet ind igen. Følg nu med.
- Den er ikke ude. - Der serves.
- Josef, du skal ikke blande dig i det. - Hold kæft!
Det var satans. Der afbrød du.
- Lad være med det. - Ja, du afbryder. Det skal du ikke...
Hold kæft! Hold kæft! Hold kæft! Hvad fanden er der galt med jer, hva'?
Vores far ligger død på første sal, og så står I hernede og spiller double.
Jeg vil også hellere spille single og afvikle turnering.
- Man forbrænder flere kalorier... - Hold kæft.
Han har da fået det forkerte ben ud af sengen.
Ja. Lad ham rulle. Vi spiller videre. 0-0.
Gabriel, du må undskylde.
Vi skulle selvfølgelig have sagt det til nogen, inden han begyndte at lugte.
Ja. I er jo alle sammen tossede oppe i hovedet.
Ja, det ved jeg godt. Men vi er dine brødre, og du er næsten rask, eller...
Jeg har meget, jeg gerne vil tale med dig om.
Elias siger, du har haft en kæreste.
Det var mig, der lukkede døren op for jer deroppe.
Hjælp os. Far skal væk. Der kommer alligevel ingen piger, når han er der.
- Hvor længe har han ligget død? - Lang tid. Vi lod ham bare være.
Vi opdagede, at der ikke var den store forskel fra dengang, han var levende.
Altså bortset fra at vi ikke skulle i buret mere.
Og hvad med vores mødre, Gregor? Ved du, hvor de er henne?
Vi har altid været os selv. De døde alle sammen, dengang de fødte os.
Selvfølgelig gjorde de ikke det. Vær nu ærlig.
Jeg tror bare, at de er rejst. Far var ikke en rar mand at være sammen med.
Vi har nok heller ikke været så søde. Vi larmede meget som børn.
Og far arbejdede altid på sine forsøg nede i kælderen.
Den var ude!
Vil du ikke nok hjælpe med far?
Du skal ikke stå foran døren, Bo. Gå væk fra døren for helvede.
Så er de her.
Det er en sindssyg overreaktion at begynde at begrave far nu.
- Manden fylder 100 år om otte måneder. - Nej, han gør ej. Lad os nu gå derud.
Der er ingen piger, der vil med hjem, når ens far ligger død. Vel, Elias?
Nogle vil nok gerne. Ellers må man cykle ud til dem -
- og prøve at komme med ind på deres værelse.
- Franz? - Nej.
- Hvad med her? - Ja.
- Og her? - Så kommer der dør.
Der er ingen tvivl. Der er helt sikker en nerve, der har sat sig i klemme.
Godt, at du er kommet. Jeg har sgu tit forsøgt at tvangsfjerne dine brødre.
- Men hvorfor gjorde du det ikke? - Det er kompliceret.
Jeg kan ikke uden kommunen, og Flemming vil ikke flytte dem. Men nu er du her.
Jeg har aldrig set dem så pæne og rene, mens Evelio stadigvæk var her.
Han kunne lade dem sidde i burene i dagevis, mens han arbejdede i kælderen.
- Ved du, hvad han forskede i? - Nej, og jeg vil heller ikke vide det.
Men godt, du kom. Så de endelig kan blive opdraget.
Kan du lige give mig dine arme? Sådan, ja. Godt.
Av!
Pas på far!
Hvis du kan gå igen, så give lige et nap med.
Gabriel, så er det nu, hvis du skal med.
- Hvad er det for en bog? - En bibel, jeg har lånt af Bo.
Den må vi slet ikke læse.
Far tillod kun fagbøger og filosofiske afhandlinger. Men nu er far jo kørt.
- Præcis. Far er væk nu. - Du tror da ikke på Gud, Gabriel.
Hvad jeg tror på er underordnet, men her skal ske nogle forandringer. Kom.
Hvad gør du?
- Hvorfor er kælderen låst? - Fordi der må vi ikke gå ned.
- Hvem siger det? - Det siger jeg. Ingen går i kælderen.
Og hvad er det for en bog?
Biblen er grundstenen i vores vestlige ideologisystem.
Den indeholder retningslinjer for, hvordan vores civilisation fungerer.
- Jeg har altid gerne ville læse den. - Det kommer du også til.
Vi skal ud fra Biblen tale om, hvordan man bør opføre sig.
Det er udelukket. Du skal ikke komme og ødelægge vores regler.
Det er altså en rigtig fjollet bog, Gabriel.
Betragt det som en manual til, hvordan man opfører sig, Franz.
Den bog skal ud. Færdigt arbejde. Og det er ikke til diskussion.
Fortæl det med Vildanden, Gabriel.
Det med Vildanden?
Ja. Jeg har aftalt med Susan fra børnehaven -
- at vi to tager derned på onsdag for at tale om en mulig genansættelse.
- Det kunne da være meget fint. - Jeg kan ikke garantere noget.
I må stoppe med at slå. Vi må kommunikere med hinanden.
Hvad fanden mener du?
Gabriel siger, at vi for at overleve er nødt til at formå at kommunikere.
Dyrenes instinkter nedarves -
- men vi er nødt til at kommunikere, da vi ellers vil degenerere som art.
- Er det ikke noget lignende, du mener? - Jo.
Vi må begynde at bruge ord i stedet for vold ved konflikter.
Der må være nogle systemer og noget orden.
- Det har vi. - Hold nu op.
Hvis vi lærer de her ting, så kommer der også piger.
Nu må vi lige se. Men vi kan jo starte med at rydde op og vaske vores tøj.
Dyrene hører til udenfor, ostene i køkkenet, og vi skal vaske hænder -
- efter at vi har været på toilettet, og før vi spiser.
- Og vi skal stoppe med at sove sammen. - Nu stopper det!
- Du sover da selv sammen med Elias. - Det stopper også nu.
Nu bliver det fuldkommen vanvittigt.
- Må vi så heller ikke få godnatbog? - Jo. Godnatbog er fint, men vi skal...
Kan vi også indføre et system, hvor man rækker en finger op -
- når man ønsker ordet i stedet for at afbryde?
Ja, god idé. Strålende, Josef.
- Det her er iskoldt. - Lad os nu prøve det. Sov nu.
Tænk på børnehaven og pigerne.
Av.
Franz, det er bedst, at du lige kommer. Nu piller han ved kælderlåsen.
Gå væk fra den dør. Væk!
Hvorfor må jeg ikke se, hvad far lavede?
Fordi vi også har regler her.
Og når man går i kælderen, ryger man i buret. Færdigt arbejde.
Hallo? Gabriel?
- Men... der var en høne... - Ja, vi kan Ikke holde dem ude herfra.
Den havde... koklove.
Det er meget muligt. Men de har lige så meget ret til at bo her, som vi har.
Det er en latterlig regel. Gå væk fra dørsituationen.
- Elias, prøv lige at komme herind. - Nej, jeg vil ikke derind.
- Jo, kom nu. - Næh.
Prøv lige at se her.
Der er flere høns med lignende deformiteter. Hvad fanden foregår der?
Man kan ikke gøre det her.
Sådanne muteringer ville være dødelige for individer med det mutante gen.
De burde uddø i kontakt med den normale population, men her er de i overvægt.
Men de gør jo ikke en kat fortræd. Det er da meget værre med den tyr.
Se, hvordan den står og håner os med øjnene. Det er en væmmelig tyr.
Far må have ændret deres genom og på den måde fået brudt artsbarrieren.
Nok om far. Det er jo bare en høne med en hale. Nu snakker vi lige om tyren.
Jeg skal ned i den kælder.
Lad nu være, Gabriel. Du ryger lige i buret.
Bok, bok.
(det banker på døren)
- Jeg skal nok sende dyrene ud nu. - Nej, det er lige meget med de dyr.
Men...
Hvad ville du sige til, hvis jeg hjalp dig med at skaffe de piger der?
Ville du så hjælpe mig med at skaffe nøglen ned til kælderen?
Hvor mange piger vil du skaffe?
- En. Er det ikke nok? - Jo, en er rigtig godt.
Abrahams udiagnosticerede skizofreni eskalerer.
Da han stadig ikke har påbegyndt en behandling med et antipsykotika -
- forværres hans tilstand, og stemmerne beordrer ham at slagte sin egen søn...
- Hvor skal du hen, Gregor? - Jeg skal bare på toilettet.
Ja, og nu kan en anden måske fortælle videre.
Op med hånden, hvis du vil sige noget. Det er Josef nu.
Skal vi ikke lade en anden tage over? Franz?
Nej. Jeg er kun kommet til der, hvor de kommer til Kanaan og får et barn.
Der, hvor kamelerne hele tiden skal have vand? Det er fjollet.
Lad nu Josef fortælle. Det er rigtig hyggeligt.
Efter at have frihedsberøvet Isak og placeret ham på et ikke antændt bål -
- siger stemmerne nu, at han ikke skal dræbe sin søn.
Det er nok, fordi den tyndere lufts påvirkning på hjernen -
- får hallucinationerne til at ændre karakter.
- Fortæl det nu bare almindeligt. - Nu afbryder du igen. Latterligt!
- Hvad mener du, Gabriel? - Bare fortæl, uden at tolke.
Jeg tolker slet ikke endnu.
Du vil have, at vi læser den latterlige bog. Lad Josef gøre det på sin måde.
Der sker ikke så meget mere. Det er meget rodet og ustruktureret herfra.
Abraham skærer halsen over på en ikke-racespecificeret vædder -
- der sidder fast i en i historien uetableret busk.
Isak slipper, og Abraham antænder til sidst geden. Det er ikke imponerende.
- Men i kapitel 23... - Nej, vi stopper lige her engang.
- Nu afbryder du igen. - Ja, du skal overholde reglerne.
Kan vi så ikke prøve at tale om, hvad vi tror, de her historier handler om?
- Skal jeg ikke bare tage referatet? - Nej.
Jeg kan ikke lide bogen, og at Abraham og Sara får Isak. Det er urealistisk.
Hvis man ikke kan få børn, er det naturen, der siger stop.
- Ja. Hele den bog er fjollet. - Men det er jo godt, Franz.
Det er jo et mirakel, at Abraham og Sara får Isak. Det er det, Gud kan her.
Det er da også tosset at rende rundt og strø om sig med mirakler på den måde.
Og at Gud leger herre og lader 100 år gamle mennesker blive forældre.
Lad os lade det ligge lidt, men hvad synes I...
Er det rigtigt afAbraham at ville ofre sin egen søn?
Ville I ofre jeres eget barn og jeres egen slægt for en højere mening? Franz?
- Jeg græd faktisk lidt, da geden døde. - Ja, det var rørende.
- Er det med geden vigtigt? - Geden er ikke så vigtig her, nej.
Josef, prøv nu at tænke dig om. Hvad fortæller historien dig?
Det vigtigste er, at du tænker selv og reflekterer.
Altså...
Så vil jeg sige, at jeg synes... Det bliver nok noget med geden.
Jeg elsker den ged. Hvorfor har vi aldrig sådan en ged?
- Gabriel? - Schyy...
Må jeg komme med ned og kigge?
- I må ikke røre noget. - Nej, nej, selvfølgelig ikke.
- Hold da op, han kunne godt lide dyr. - Schyy...
Hvad står M.T. for?
Jeg tror, at det var mødrene til krydsningerne. 'Mor Til', M.T.
Skal vi ikke op nu?
Gabriel?
- Hvor mange krydsninger fik han lavet? - Jeg ved det ikke. De døde vist.
Jeg tror kun, at det lykkedes med høns.
Men hunnerne burde jo have udstødt fostrene. Hvordan har han gjort det?
Det er jo en sensation.
Hold nu op. Er han så dobbeltdygtig nu?
Fordi han har lavet et par sjove dyr?
De er jo dødfødte. Kig. Det er virkelig dårligt lavet.
Men det er jo lykkedes med hønsene.
Han fik vist krydset enkelte arter med æglæggende hvirveldyr. Såsom høns.
Alle andre døde. Så...
Resultaterne skal da offentliggøres, I kan da ikke bare gemme det væk.
Hvor mange arter lykkedes det ham at krydse? Vi har en gris med høne.
- Der er tyr med kalkun. - Jeg ved det ikke. Lad os nu gå op.
Nu har vi set det hele, og nu går vi op.
Kom lige og hjælp til. Der er et eller andet bag den her reol.
Jeg har holdt min del af aftalen. Nu er det din tur til at finde de piger.
(lyden af smadret glas)
- Ja, den reol er dårligt lavet. - Åh nej.
Vent lidt!
Hvad fanden laver du? Hvad?
Av... Av, av, av.
Av...
Det er ikke rigtigt. Har han været nede og snuse?
Ja. De har brudt døren op. Prøv at se.
Elias...
Så kan du lære reglerne, kan du. Kom, vi smider dem i buret.
Josef! Josef, luk lige op!
Josef! Josef, luk os ud!
Josef! Luk os ud!
Åh! Din idiot!
Hvis du råber, varer det længere, før vi kommer ud. Man skal køle helt af.
Det her er simpelthen ikke rigtigt.
- Hvor skulle vi finde de der piger? - Vi skal sgu ikke finde nogen piger.
- Du lovede... - Der er jo ikke nogen piger.
- Og de vil i hvert fald ikke have dig. - Hvad mener du?
Har du nogensinde set dig selv i spejlet, Gregor?
Nej. Det tænkte jeg nok.
Av! Av! Av. Lad være. Giv slip!
Av, av, av.
- De er jo slet ikke kølet ned endnu. - Slip! Slip! Elias!
Hvis du tager den med ro, kommer du hurtigere ud.
- Du åbner den låge nu. - Du har selv lavet reglerne.
- Sæt dig ned og afvent bursituationen. - Nej!
Hvad laver... Vent nu lidt. Hvor skal du hen? Bliv nu her.
- Gå væk fra mig. - Ingen er sure på dig.
- Du skal bare gå ind i buret igen. - Skrid med dig!
- Slår du? - Ja. Gå væk fra mig. Jeg tager hjem.
- Okay, så går vi hjem. - Jeg vil ikke have dig med!
Jeg vil dig jo ikke, din tosse.
- Hvad siger du? - Jeg kan ikke lide dig, Elias.
Du har fuldstændig ødelagt mit liv.
Alle mine venner, mine kærester. Alt! Alt har du jaget væk.
- Næh, det har jeg ikke. - Jo, du har.
Og du er klam, og du er grim, og du er ulækker.
Og du er fuldstændig umulig at være sammen med.
Elias, bliv her. Du... hører til her.
Nej, jeg hører til sammen med dig. Det lovede du mig også, da vi var små.
Det er dig, der er dum. Det er dig, der er grim.
Det er, Gabriel.
Gabriel... Gabriel...
(tikken fra ur)
Så, Josef. Så skal Gregor have hunden, og hønen skal over til Elias.
- Han lovede, at der kom piger. - Det gør der så ikke.
Det er også din egen skyld.
Du får da heller ikke dit job igen i børnehaven nu.
Elias? Kunne du tage med til mødet i morgen? Det ville være en stor hjælp.
- Det kan han ikke. Han er ligesom os. - Det kan jeg da i hvert fald.
- Vi har brug for Gabriel. - Hold op med at snakke om Gabriel.
Elias, kunne du tage med?
- Ja. - Tusind tak, Elias.
- Kan du så også skaffe piger? - Selvfølgelig kan han ikke det.
Det kan jeg da i hvert fald, hvis jeg gerne vil det.
Ville du så kunne skaffe nogen til i morgen?
Det kan jeg da sikkert godt. Men det er da bare rigtig dumt.
- Hvorfor det? - Det er da dumt, ikke?
Så har de kun en dag til det... Hvad?
Så skal de stå... Det kan vi godt gøre. Vi gør det bare i morgen så.
Ja, så er det bare i morgen, vi skaffer damer.
Og tager til møde i børnehaven også.
- Hej. - Må jeg blive her, til færgen går?
- Ja. Jeg er lige ved at bage klejner. - Nå? Dejligt.
Jeg er faktisk superglad for -
- at vi endelig fik mulighed for at etablere en dialog.
Jeg har aldrig før oplevet sådan noget i hele Vildandens historie.
Og jeg vil altså anbefale, at du sender Franz til psykiatrisk behandling.
Tak. Nu bruger vi så ikke penge på psykolog i vores familie.
Og vi sidder jo tilbage med en uretmæssig fyring.
Jeg forstår ikke. Franz slog Carl med den der udstoppede ræv.
Det har vi alle forstået. Men lad os nu se fremad.
Det er også vanvittigt at have sådan en ræv stående i en børnehave.
- Du lyder anderledes end i telefonen. - Næh, det gør jeg ikke.
Og måske var det bare for sjov?
Carl fik syv sting, fordi han nægtede at smage på en ost.
Som jeg hører det, var Franz og Carl lige gode om det.
Carl er fire år gammel. I må gå. Alle børnene er jo rædselsslagne for Franz.
Alle børnene... Der går jo to børn i hele Vildanden.
Du får det til at lyde så voldsomt. Børn er bange for så meget.
Nogle er bange for knapper, men derfor kan alle jo ikke gå rundt i ponchoer.
Carl og Franz havde en lille konflikt. Det bør Vildanden da kunne rumme.
Lev dog op til jeres navn.
Husk: For den døve er de dansende vanvittige. Har du glemt det, Susan?
Lad os nu lade fornuften råde. Franz kommer i morgen tidlig klokken otte.
Jeg troede, I kom her for at undskylde. Hvor er ham, jeg talte i telefon med?
- Han sidder lige her. Hør nu efter. - I skal gå nu.
Godt. Så synes jeg, vi har en aftale. Og så... får du lige den her af mig.
Hvad er det?
Hvis du tænker dig godt om, kan du nok godt gætte de sidste to cifre.
Bare tænk i centimeter. Ring, så laver jeg noget rigtig god mad til os.
Det er mit telefonnummer bare uden de sidste to cifre.
- Hvad betyder det? - Hold nu op. De sidste to cifre er 21.
35875621.
Mit gamle nummer var 39170202. Der fungerer vittigheden jo slet ikke.
Men med 21 kan man lade, som om man har en kæmpestor...
Forsvind. Ellers ringer jeg efter hjælp.
- Hun afbryder. Kan du mærke det? - Det kan jeg godt mærke.
- Så er det ude af mine hænder nu. - Hvad sker der? Hvad gør I?
Hvornår kan Franz starte igen?
Når stillingen slås op, så genansøger han. Men, Franz?
Når du starter igen, så hold dig langt væk fra ræven.
- Bare i starten. - Ja. Men tak, Elias. Tusind tak.
- Det har ingen gjort for mig før. - Familier hjælper hinanden.
Det var det, Gabriel aldrig forstod. Nå, skal vi se på nogen tøser?
- Og hvis ingen vil være sammen med os? - Den var god.
Det skulle så være første gang i historien, jeg ikke kunne score.
Her lugter godt nok af tis.
- Der er da et udmærket udvalg. - Nej, der er kun en pige.
- I relation til øens befolkningstal... - Der er en til. Der er to nu.
Jeg tager hende med puslespillet. Tag hende med strikketøjet. Hun er lækker.
- Hvorfor skal I vælge først? - Skal I besøge nogen her?
Det kan man roligt sige. Vi kommer fra en frivillig forening, der hedder...
- Osten. - Den skal jo anrettes først.
Er det ikke dig, der løber rundt derude?
Jo, jeg kæmper med det faktum, at jeg er anatomisk udfordret.
Jeg kæmper også helt utroligt meget med fedme. Puha!
- Og jeg tyndfed. - Skam jer.
At gøre grin af mennesker, der er anatomisk udfordret.
Vi har sportsfaciliteter her, hvis du gerne ville se dem.
- Det vil jeg gerne. - Kom.
Har I også sauna?
Josef? Skal du så slet ikke have ost?
Lad ham da gå med en tyk-fed grisepige, hvis han vil det. Kuvøseguf.
Jeg tager puslespilsdamen. Hvor er hende med strikketøjet?
- Hun var helt vild med Gregor. - Jeg tager hende her.
- Ja, hun hedder Inger Lis. - Inger Lis, kom her.
- Hun vil gerne med mig. - Nej. Se, Inger Lis. Jeg har ost.
Hold op. Hun er laktoseintolerant. Hun har mælkeallergi. Gå så.
Jeg vil helst med Franz.
Det er fint. Vi melder tilbage til jer. Ja. Farvel.
Vi skal bare sige til, så sender hospitalet en vogn med færgen i morgen.
- Der er ingen anden udvej denne gang. - Når de er væk, slettes vi fra kortet.
Kan vi være sikre på, at kusine Susan ikke bare er faldet?
Jeg har sgu før set hende skvatte over ungerne deroppe.
Hun har hjernerystelse og har mistet en tand. De gik over stregen denne gang.
Uden Gabriel i huset er de jo en tikkende bombe.
Jeg er enig med Ingrid. De hører til på et hospital. Alle fire.
Det er din skyld. Evelio lå fint oppe på værelset, indtil du kom.
- Hold så din kæft, far! - Har de ikke siddet længe nok i bur?
Du kan da ikke bare stikke af fra din familie.
Skulle du ikke også finde ud af, hvor din mor var blevet af?
Hold kæft. Du har selv kørt den her ø på røven.
For første gang i dit liv kan du tage en rigtig beslutning. Så gør det nu!
Skal du ikke med ind?
Du skal have tak for det, du gjorde i dag.
Jeg er glad for, at du er her.
Okay.
Elias?
Du kan godt nå at fortryde, Gabriel.
Har du da slet ikke hjerte i livet, menneske? Det er jo din egen familie.
Hold nu op for helvede, far. Kom nu. Færgen sejler.
Kom nu, Gabriel. Kom nu!
Det var det, jeg sagde. Den er tilbage.
Ellen... Se på den, Ellen!
- Det var da nogle underlige fødder. - Ja. Den er kommet hjem.
- Den stork havde menneskefødder. - Nej, det tror jeg altså ikke.
- Kom nu, Gabriel. - Og den havde hareskår.
Lad os nu komme væk herfra. Færgen sejler. Kom nu.
Undskyld, Ellen.
Vi aflyser aktionen. Tilbage til hospitalet. Kommunen tager over.
- For helvede, det mener du ikke. - Jo. Gabriel er kommet tilbage.
- Nu må du kraftedeme holde. - Få så fat i dine folk og forsvind.
Hvad skal du, Gabriel?
Det skal du ikke. Gabriel, nej. Gabriel!
Nej, du skal ikke derned.
Gabriel, nej!
- Kom nu. - Ja, ja.
Kom nu ud, Elias. Det er da skideulækkert derinde.
For fanden da. Han har ødelagt det hele.
Hvad er der derinde?
- Hvad er det der? - Det er vores mødre.
Hvorfor er de der?
- Fordi far var en voldsomt syg mand. - Har far gjort det der?
Hvorfor?
Far var født steril. Ligesom vi alle er det. Men han fandt en løsning.
Han inseminerede vores mødre med forskellige typer modificeret dyresæd -
- blandet med stamceller fra sig selv.
Men det virkede ikke, gjorde det? Kun med hønsene.
Nej, ikke til at starte med. Han inseminerede sin første kone 14 gange.
I oktober 1966 Iykkedes eksperimentet.
Og han får skabt sit første barn. En søn.
Med sæd fra tyren Isak den 2.
Og tre år senere gentager han eksperimentet.
Denne her gang med en ugle.
Og får endnu et drengebarn.
Og så... skriver han i sine notater her i 1969-
- hvordan hans to første børn ikke lever op til hans fremsatte krav.
Så han opgiver dem.
Og bortadopterer sin 'menneskeugle' og sin 'mennesketyr', som han kalder dem.
For i stedet for at prøve at skabe en'møne'.
Er Elias så halv tyr?
Ja, han er mennesketyr. Hør dog efter.
Elias er 11,4% tyr -
- og 88,6% far og hende derovre.
Det vil så sige, at han er halvbror til Isak, der står oppe i stalden.
- Det gør han så ikke mere. - Hvad er jeg så?
Du er 9,5% mus, Josef.
- Er jeg mus? - Ja, og du er hund, Gregor.
Labrador. 10% ligeud.
Er jeg hund? Hvorfor har du ikke sagt det?
Jeg ville da gerne have vidst, at jeg var hund.
Hvad er du selv, Franz?
Franz er høne.
Jeg er 15% høne. Jeg er'møne'. Menneskehøne.
15% er da meget, hvis jeg kun er 9,5.
Ja. Far prøvede at forøge dyrets procentdel, og det Iykkedes med mig.
- Jeg er mus. Det er bedre end en høne. - Det ved du da ikke noget om, Josef.
- Hund er bedst. - Du er kun 10%.
Så jeg er faktisk mere høne, end du er hund.
- Hønen er under hund, Franz. - Nu stopper I fandeme!
Gabriel må afgøre det. Så må vi jo få at vide, hvad han er, ikke?
Lad os få at vide, hvad han er. Fordi han er nemlig ugle!
- Jeg er 7,1 % ugle. - Og uglen er det ultimativt dårligste.
Så er det måske ikke engang særlig dårligt at være høne.
Hvad døde de af? Hvorfor kunne de ikke bare føde os?
Det tror jeg også, de kunne. Men far brød sig ikke om svære operationer.
- Så han foretog dødelige kejsersnit. - Hold op, det må have gjort ondt.
Som far altid sagde: "Et liv for et liv. "
Kan vi så virkelig aldrig få børn?
Vi er en krydsning mellem to arter. Hybrider vil næsten altid være sterile.
Men når far kunne, hvorfor kan vi så ikke også?
Hvorfor sidder du derinde, Elias? Kom nu ud.
- Undskyld. - Det skal du ikke tænke på nu.
Så skal du også sige undskyld. Det var hårdt sagt, det du sagde.
- Ja. - Ja, det var det.
Og det var ikke rigtigt. Meget af det, du sagde om mig, var ikke rigtigt.
Okay.
Jeg ved ikke, jeg...
Jeg tror, at jeg er kommet til at dumme mig med de der høns... og med Isak.
Den er den drøm, jeg altid har haft. Nu siger jeg altså noget, som...
Du skal ikke sige mig imod.
Jeg er ikke...
Jeg er ikke helt normal, Gabriel.
Det er jeg ikke.
Det er der jo ikke rigtig nogen af os, der er.
Kom nu ud, Elias.
Må jeg så godt kramme dig?
Jeg har ikke lige haft mulighed for at vaske mine hænder. Må jeg godt?
Sådan gik det til -
- at brødrene, der fra naturens side var blevet tildelt en umulig hånd -
- fandt sammen.
Og med hjælp fra Evelios kælder, fik de selv lov til at opleve -
- hvordan hvert et liv i sandhed er et lille mirakel.
Hver en skabning, smuk som grim, tyk som tynd, god som ond -
- børn og gamle, dyr og mennesker -
- og alt det midt imellem, skabt af hvem som helst hvor som helst.
Og selvom de gamle på øen stadig var bange for brødrene -
- og for de ting, alle vidste, foregik nede i kælderen -
- så respekterede man alligevel, at det nogle gange måtte være sådan.
Af den helt simple årsag, at liv er liv.
Og alternativet ikke er at foretrække.